

**Република Србија**

**Канцеларија за управљање јавним улагањима**

**Објављује**

**Међународни позив за тендер**

**Набавка опреме за Клинику за инфективне и тропске болести Клиничког центра Србије (Procurement of equipment for Clinic for infectious and tropical diseases of the Clinical Center of Serbia), ИОП/65-2022/УХИ (IOP/65-2022/UHI)**

Република Србија је закључила уговор о кредиту са Банком за развој Савета Европе за финансирање пројекта „Унапређење инфраструктуре у области здравствене заштите у Србији“ и намерава да део средстава из овог кредита искористи за плаћања по уговору за потпројекат: Клиника за инфективне и тропске болести Клиничког центра Србије.

На основу члана 11. став 2. Закона о јавним набавкама („Сл. гласник РС бр. 91/19“), те у складу са Оквирним споразумом потписаним између Републике Србије и Банке за развој Савета Европе ЛД1981(2018) дана 15. априла 2019. године, Канцеларија за управљање јавним улагањима покреће међународни отворени поступак јавне набавке чији је предмет: **Набавка опреме за Клинику за инфективне и тропске болести Клиничког центра Србије (Procurement of equipment for Clinic for infectious and tropical diseases of the Clinical Center of Serbia), ИОП/65-2022/УХИ (IOP/65-2022/UHI).**

Канцеларија за управљање јавним улагањима, као Наручилац, позива квалификоване понуђаче да учествују у набавци опреме која обухвата 2 лотa, са следећим процењеним вредностима:

Лот 1-Медицински намештај и опрема: 527.590,00 евра без ПДВ,

Лот 2-Намештај: 180.029,00 евра без ПДВ.

Место испоруке: **Клиника за инфективне и тропске болести Клиничког центра Србије, Булевар ослобођења 16, Београд 11000.**

Уговор о набавци ће бити закључен са најповољнијим понуђачем у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од августа 2022. до новембра 2022. године.

**Критеријум за оцену понуда за све лотове је „Најнижа понуђена цена".** **Рангирање понуда ће се спровести на основу тог критеријума.**

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs.

Услови за учешће и остали елементи набавке детаљно су одређени конкурсном документацијом. Комплетна тендерска документација на енглеском језику ће бити објављена и доступна за преузимање свим заинтересованим лицима на веб страници Наручиоца: http://www.obnova.gov.rs/cirilica/javne-nabavke.

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износ и валута финансијског обезбеђења је одређена тендерском документацијом.

Крајњи рок за подношење понуда је 05. јул 2022. године до 11 часова пре подне.

Понуде морају бити достављене у затвореним ковертама са назнаком: **Набавка опреме за Клинику за инфективне и тропске болести Клиничког центра Србије (Procurement of equipment for Clinic for infectious and tropical diseases of the Clinical Center of Serbia), ИОП/65-2022/УХИ (IOP/65-2022/UHI)** на адресу: улица Немањина бр.22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Крунска 58, Београд, дана 05. јула 2022. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.